
	           МИНИСТЕРСТВО НА ЗЕМЕДЕЛИЕТО И ХРАНИТЕ




	                         ЮГОИЗТОЧНО ДЪРЖАВНО ПРЕДПРИЯТИЕ

	                                 ДЪРЖАВНО ГОРСКО СТОПАНСТВО ТВЪРДИЦА
	
	

	
	 
	 
	 
	 
	 
	 
	 
	 
	 
	

	 Адрес: гр.Твърдица, ПК 8890, ул. „Балкан” № 29, тел. 045442534, e-mail: dgstvurditsa@uidp-sliven.com



        Изх. №СГ-10-26/08.05.2026 г.

        ДО
       ВСИЧКИ ЗАИНТЕРЕСОВАНИ СТРАНИ

          Уважаеми Госпожи/Господа,

           Във връзка с осъществяване на стопанската дейност на територията на ТП „ДГС Твърдица“ и изпълнението на изискванията на Националния стандарт за горска сертификация, Ви информираме, че може да потърсите информация, да дадете предложения, да участвате в консултации и да се включите под различни подходящи форми в следните аспекти от нашата дейност:

	1. Разработване и прилагане на Вътрешни правила за разрешаване на спорове, свързани с правата на собственост и ползване, правата на работниците и местните общности на територията на ТП „ДГС Твърдица“;
	2. Идентифициране и съблюдаване правата и задълженията на местните общности, засегнатите и заинтересовани страни, свързани с дейността и територията на ТП „ДГС Твърдица“, вкл. по отношение на собствеността, както и правата, свързани с достъп до и ползване на горските ресурси и екосистемни услуги;
	3. Изготвянето и ревизирането на планиращите документи (вкл. Горскостопанския план), свързани с планиране на дейностите на територията на ТП „ДГС Твърдица“;
	4. Планиране на дейности и територии (отдели, подотдели и местности от държавните горски територии) в които те ще се изпълняват, възможностите и начините за мониторинг и промяна на тези дейности в случай, че са засегнати права на собственост и ползване или други законни права; 
	5. Определяне на подходящи възможности за заетост, обучение и други услуги, които ТП „ДГС Твърдица“ предлага; 
	6. Проучване на възможности за местно социално-икономическо развитие вкл. възможни съвместни дейности, проекти и инициативи с местните общности, засегнати и заинтересовани страни; 
	7. Разработване и прилагането на мерки за предотвратяване и намаляване на негативните въздействия от горскостопанските дейности (виж изготвената Оценка на социалното въздействие от дейността на ТП ДГС Твърдица публикувана на https://dgstvurditsa.uidp-sliven.com/);
	8. Управление на места със специално културно, екологично, икономическо, религиозно или духовно значение за местните общности в т.ч. , получаване на информация за нови такива, както и мерки за тяхното опазване (списък с идентифицираните към момента такива места е включен в доклада по т. 9 по-долу, в частта ВКС 6);
	9. Прилагане на специфични дейности за поддържане и/или повишаване на установените гори с висока консервационна стойност (ГВКС) на територията на ТП ДГС Твърдица в т.ч. получаване на информация за нови ГВКС и разработване на мерки за тяхното опазване/поддържане (Доклада с идентифицираните към момента ГВКС, мерките за тяхното поддържане/опазване и дейностите по мониторинг на тези ГВКС е публикуван на интернет страницата на ТП ДГС Твърдица);
	10. Провеждане на ежегодния мониторинг на установените ГВКС на територията на ТП „ДГС Твърдица“;
	11. Процесите по изготвянето или ревизирането на Екологичната и социална оценка на риска във връзка с използването нахимически пестициди.

	Информация относно изискванията на горската сертификация и относно наличните горски ресурси и тяхното състояние, планираните за провеждане горскостопански мероприятия, установените на горските територии важни елементи на биоразнообразието, горите с висока консервационна стойност и мерките за тяхното поддържане и опазване и друга свързана неконфиденциална информация, са на разположение на всички заинтересовани и засегнати страни в сградата на ТП „ДГС Твърдица“ и на интернет страницата на стопанството https://dgstvurditsa.uidp-sliven.com/. Лице за контакт: инж. Любен Сестримски – зам.директор.

Постъпилите мнения, бележки, коментари, предложения и друга свързана информация ще бъдат разгледани по компетентност и целесъобразност, и подателите ще бъдат уведомени за резултата(приемане, необходимост от допълнителни уточнения, документи или информация; аргументиран отказ и т.н.).	

							
          С Уважение,……п……….
          Регламент /ЕС/2016/679
           инж. Коста Ашламов
          Директор на ТП ,,ДГС Твърдица’’ 

